**MNB azonosító kód: V01**

**Kitöltési előírások**

**Külföldi források hét végi állománya**

1. **A kitöltéssel kapcsolatos részletes előírások**
2. A partner országkódját, illetve a nemzetközi szervezetek kódját a jegybanki információs rendszerhez elsődlegesen a Magyar Nemzeti Bank alapvető feladatai ellátása érdekében teljesítendő adatszolgáltatási kötelezettségekről szóló 37/2019. (XI. 19.) MNB rendelet (a továbbiakban: alapvető feladatok ellátását szolgáló adatszolgáltatási MNB rendelet) 3. sz. melléklete szerint megadott kódlista alapján kell megadni.
3. Az adatszolgáltatásban a nem rezidens partnerek szektorának besorolását az alapvető feladatok ellátását szolgáló adatszolgáltatási MNB rendelet szerinti M04 MNB azonosító kódú adatszolgáltatás kódtára alapján kell elvégezni.
4. Az adatszolgáltatásban a partner és az adatszolgáltató közötti kapcsolat meglétét (I=Igen), vagy hiányát (N=Nem) az alapvető feladatok ellátását szolgáló adatszolgáltatási MNB rendelet szerinti M04 MNB azonosító kódú adatszolgáltatással összhangban kell meghatározni azzal, hogy az M04 MNB azonosító kódú adatszolgáltatásban alkalmazott AVA, LNY, CSOP, illetve FIOKT kód esetén Igen értéket, N-KAPV kód esetén Nem értéket kell megadni.
5. Az adatszolgáltatásban a kitettségek lejárati kategóriába sorolását a hátralévő lejárat szerint a pénz- és hitelpiaci szervezetek által a jegybanki információs rendszerhez elsődlegesen a Magyar Nemzeti Bank felügyeleti feladatai ellátása érdekében teljesítendő adatszolgáltatási kötelezettségekről szóló 38/2019. (XI. 20.) MNB rendelet MNB rendelet 2. melléklete szerinti, 4LAN táblakódú felügyeleti jelentéssel összhangban kell elvégezni (kivéve az ezen adatszolgáltatásban jelentendő, lejárat nélküli kategória).
6. Az adatszolgáltatásban az instrumentum típusát az alábbi táblázat szerint, az alapvető feladatok ellátását szolgáló adatszolgáltatási MNB rendelet szerinti M04 MNB azonosító kódú adatszolgáltatással összhangban kell meghatározni.

|  |
| --- |
| Hitel |
| Betét |
| Repó |

1. A kitettség devizanemének deviza ISO kódját az alapvető feladatok ellátását szolgáló adatszolgáltatási MNB rendelet 3. sz. melléklete szerint megadott kódlista alapján kell megadni.
2. Záró állomány alatt a kitettség időszak végén fennálló könyv szerinti (nettó) értékét kell jelenteni millió forintban tizedesjegy nélkül, kerekítve, a hét utolsó napján érvényes hivatalos devizaárfolyamon forintra átszámítva a devizában denominált tételeket.